text: Far på anklagebænken tiltalt for jule-drab på søn
  07 februar 2014 kl. 07.21
  Fredag begynder ved retten i Esbjerg retssagen mod en 47-årig mand fra Bramming, der er tiltalt for drabet på sin 20-årige søn i julen 2012.
  Drabet fandt sted lillejuleaften 2012. Om morgen juleaftensdag blev den dræbte fundet i den trappeopgang, hvor hans far boede i Bramming.
  Den 20-årige var blevet stukket flere gange i brystet med en urtekniv.
  Kort tid efter blev hans far anholdt og sigtet for drabet. Siden har han siddet varetægtsfængslet, mens politiet har efterforsket sagen.
  Faren har nægtet sig skyldig. Der forventes at falde dom i sagen på torsdag.
  